Facebook-verbasing | Dion se gedagtes
« ‘n Koper-glans
Vanaand se kragmeting »
Julie 23, 2009 deur Dion
Ek was maar nog altyd relatief skepties oor al hierdie netwerk- en sosiale webwerwe. Dit wou net voorkom asof daar gans te veel van mens se persoonlike inligting ronddryf in die cyber-strome wat bitter vinnig deur ongewensde elemente misbruik mag word. Dit is ook seker afhangend van die hoeveelheid persoonlike informasie wat ons vrystel, nê? Mens moet maar altyd versigtig wees.
So, toe sluit ek ook toe nou maar by Facebook aan, na vele uitnodigings van verskeie vriende. Ek moet in alle eerlikheid toegee – ek was stomgeslaan. Binne ‘n uur het ek vir Elmarie Marnewick (Schalkwyk) opgespoor, my heel eerste vriendinnetjie wat ek genoem het in een van my bladsye onder skooljare. Ek het haar laas in 1979 gesien en nooit vergeet nie – hulle het weggetrek van Vryheid en ek het naarstigtelik oor die jare probeer om haar op te spoor sonder enige sukses. Nou, na 30 jaar (liewe hemel, so lank gelede…) loop ons mekaar uit die bloute raak. Ongelooflik. Elmarie, dit was fantasties om weer van jou te hoor. So klein stukkie van my hart is weer aanmekaar.
Ek is seker julle wat lees het ook al òf gesoek na ou vriende, òf het alreeds gebruik gemaak van Facebook en vriende so opgespoor. Die wat nog soek – nou wis julle waar om te kyk. Het enige van julle al sulke geluk gehad?
op Julie 24, 2009 at 11:37 vm | Antwoord johannes coetzee
op Julie 24, 2009 at 12:35 nm | Antwoord Dion
Hmm, ek het geen benul waar dit vandaan kom en of dit dalk spam mag wees nie, maar dis nogal ‘n interessante interpretasie. Ek het wel ‘n probleem met mense wat volgens hulle eie interpretasie dink hulle kan datums plaas op sulke monumentale gebeurtenisse; as God wou gehad het dat ons presies weet wanneer die einde gaan kom, dink ek sou Hy in Sy wysheid so gesê het, en dit nie aan interpretasie oorgelaat het nie. Die datum mag dalk vir sekere mense sê: “Gaan mal, maar maak net seker dat jou saak reg is voor hièrdie datum…” Is dit sò moeilik om èlke dag te probeer leef asof daardie dag die laaste is? Wat dink julle?
op Julie 24, 2009 at 10:00 nm | Antwoord chantelle
Dion, Johannes is n ou bekende onder die wordpress bloggers.Nogal n diep siel.
op Julie 27, 2009 at 10:48 vm | Antwoord Dion
Dankie Chantelle. Johannes – “no offence” ou maat, mens moet deesdae maar net versigtig wees! Soos ek gesê het: interessante brokkie inligting.